el en el el en en el el el el el el el el el el en fr el en el el el el en ca el el el el el el el el el el el ky el es en es el es el es en el el el el el el el el el el el el el el el el el el el el el el en en fr en el
Πλειάδα πρώην αστέρων της F1 βρέθηκε στη Μύκονο μεταφέροντας μηνύματα για την οδική ασφάλεια – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Αφορμή ήταν η συμπλήρωση 40 ετών από την ίδρυση της Nazionale Piloti, η οποία έχει καταφέρει να συγκεντρώσει 16 εκατομμύρια ευρώ για κοινωφελείς δράσεις, μέσω των 239 αγώνων που έχει δώσει όλα αυτά τα χρόνια. Όμως δεν είναι μόνο τα χρήματα – οι επιφανείς προσωπικότητες που την απαρτίζουν δε σταματούν να χρησιμοποιούν τη δημοφιλία τους για να περνούν μηνύματα σχετικά με την ασφαλή και υπεύθυνη οδήγηση.
Έτσι και τώρα στη Μύκονο, όπου παραβάτες του κώδικα οδικής κυκλοφορίας συνάντησαν… «μπλόκα» με αστέρια της πίστας, που έδιναν υπογεγραμμένη κράτη, σε μία συμβολική κίνηση υπενθύμισης πως το κράνος και η ζώνη ασφαλείας σώζουν ζωές!
Ακολούθησε ένας «φιλικός» αγώνας karting στην πίστα του νησιού του Αιγαίου, όπου μετά από έναν γύρο «τιμής ένεκεν» του Προέδρου της Nazionale Piloti, Mario di Natale και του Προέδρου της All Star Team for the Children, Mauro Serra, τη σκυτάλη πήραν τρεις οδηγοί με σπουδαία καριέρα στις πίστες:
– Ο Giancarlo Fisichella των 231 συμμετοχών και 3 νικών στην F1, που είναι πλέον επιτυχημένος οδηγός Αγώνων Αντοχής
– Ο Tonio Liuzzi, πρώην οδηγός της F1 και νυν αγωνοδίκης της Παγκόσμιας Ομοσπονδίας Μηχανοκίνητου αθλητισμού
– O Luca Filippi, πρώην οδηγός Indycar, Formula E και GP2
Οι αστέρες της πίστας χάρισαν μία μικρή γεύση από τις ικανότητές τους, σε μία ημέρα γιορτή την οποία διοργάνωσε ο Κωνσταντίνος Μαστοράκης. Ο εκπρόσωπος της Nazionale Piloti στην Ελλάδα είπε σχετικά: «Οι πιλότοι της F1 δήλωσαν για πολλοστή φορά “παρόντες”, στηρίζοντας αυτή την προσπάθεια που αποσκοπεί στο να σώσει ζωές και θα είναι εδώ και για τα επόμενα βήματα του safe-drive.org. Θα ήθελα να ευχαριστήσω το Υπουργείο Προστασίας του Πολίτη, το Υπουργείο Αθλητισμού και την Περιφέρεια Νοτίου Αιγαίου για την αμέριστη στήριξή τους».
Τις εκδηλώσεις τίμησαν με την παρουσία τους ο ευρωβουλευτής Κος Στέλιος Κυμπουρόπουλος και η βουλευτής Κυκλάδων της ΝΔ, Κατερίνα Μονογυιού, που είναι ιδιαίτερα ευαισθητοποιημένη σε θέματα οδικής ασφάλειας: «Με σκοπό την επίτευξη της κουλτούρας οδικής ασφάλειας απαιτούνται στοχευμένες δράσεις και είμαι ιδιαίτερα χαρούμενη για τη σειρά εκδηλώσεων που πραγματοποιήθηκαν στο νησί μου στην Μύκονο από τον Κωνσταντίνο Μαστοράκη και την Nationale Piloti. Τα νησιά των Κυκλάδων υποδέχονται κάθε χρόνο δεκάδες χιλιάδες τουρίστες και είναι ιδιαίτερα σημαντικό το μήνυμα ευθύνης και υπευθυνότητας που στέλνουμε μαζί με τους αθλητές στους επισκέπτες μας, εδώ από την ναυαρχίδα του ελληνικού τουρισμού».
Μετά από δίμηνη διαβούλευση, το καταστατικό του safe-drive.org θα ανακοινωθεί στις 3 Οκτωβρίου, σε εκδήλωση που θα πραγματοποιηθεί στο Ζάππειο Μέγαρο. Ένα project στο οποίο θα ενώσουν τις δυνάμεις τους τρεις σημαντικοί φορείς: η Nazionale Piloti, η All Star For The Children που λειτουργεί υπό την καθοδήγηση του Πρίγκιπα Αλβέρτου του Μονακό αλλά και του EAWC με την Κα. Λούλα Λόη Αλαφογιάννη να έχει ενεργό ρόλο στις προσπάθειες.
Μετά από τις παραπάνω δράσεις, τα μέλη της Nazionale Piloti βρέθηκαν στο SantAnna, όπου η Βίκυ Καρνέζη τραγούδησε το «Happy Birthday» στον Tonio Liuzzi που είχε γενέθλια, προτού η προσοχή στραφεί στον Giancarlo Fisichella που ξεδίπλωσε ένα άλλο ταλέντο του, σε ένα Guest DJ Set.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: F1, NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΑΣΦΑΛΗΣ ΟΔΗΓΗΣΗ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ